Сонечна і светла было ў той дзень у доме Роберта Сільвестравіча Рамбальскага з вёскі Пожарцы. Да ветэрана вайны і працы завіталі старшыня Юнькаўскага сельвыканкама Валянціна Міхайлаўна Філімонава, дырэктар тэрытарыяльнага цэнтра сацыяльнага абслугоўвання насельніцтва Дзіяна Іванаўна Пякарская. Ды не адны, а з самадзейнымі артыстамі, і была на тое прыемная нагода — юбілей.